‘લોકશાહીનો કયા કારણે વિકાસ’ અંગે વિશ્વની જાણતી અમેરિકા સ્થિત એમઆઈટી, કોલંબિયા, બોસ્ટન અને શિકાગો યુનિવર્સિટીના સંશોધકોએ મહત્વપૂર્ણ તારણો કાઢ્યાં છે. વિશ્વમાં એક સમયે જીડીપીના વૃદ્ધિદર માટે ચીનના મૂડીવાદને શ્રેષ્ઠ વિકલ્પ માનવામાં આવતો હતો. પરંતુ આ લેટેસ્ટ સ્ટડી લોકતંત્રના સમર્થકો માટે નવી આશા સમાન પુરવાર થશે. આ સ્ટડી થકી જાણવા મળ્યું કે, જે દેશો લોકશાહી પરંપરા અપનાવે છે તેનો આગામી 25 વર્ષમાં જીડીપી લગભગ 20 ટકા વધી જાય છે.